Weston-super-Mare

Weston-super-Mare er en ferieby ved kysten av Bristolkanalen i Somerset i England, omkring 29 km sørvest for Bristol. Byen er kjent for sine sandstrender, som er populære badesteder selv om det ved lavvann, og det kan være drøye halvannen kilometer fra strandlinjen til vannet. Byen ligger mellom åsene Worlebury Hill og Bleadon Hill, og omfatter også forstedene Oldmixon, West Wick og Worle. I henhold til folktellingen i 2011 har byen 76 143 innbyggere.«2011 Census Profile»   (XLS), North Somerset Council.

Selv om det er spor fra menneskelig aktivitet i området fra jernalderen var det fortsatt en liten landsby helt fram til 1800-tallet, da det ble et feriested. Med tilknytning til andre byer med jernbane fikk stedet en vekst, og to pirer ble bygget. Veksten fortsatte fram til andre halvpart av 1900-tallet, da veksten dalte når engelskmenn fikk råd og anledning til å reise utenlands på ferie. Et program for byfornyelse er iverksatt med opprettelse av attraksjoner som et helikoptermuseum, Weston-super-Mares-museum, Grand Pier og et akvarium. Hjuldamperen PS «Waverley», som hevder å være siste sjøgående hjuldamper i verden,«PS Waverley» , Clydebuilt Ships Database og MV «Balmoral», også et eldre skip, tilbyr dagsturer fra Knightstone Island til ulike mål i Bristolkanalen og utløpet av elven Severn. Av kulturelle aktiviteter er teatrene The Playhouse, Blakehay Theatre og besøkspaviljongen Winter Gardens.

 Beskrivelse 
Navnet Weston kommer fra angelsaksisk west tun, «vestlig bosetning». Den beskrivende delen er uvanlig, da man har beholdt middelalderlatinens form, som betyr «over havet», men uttalen er endret.Robinson, Stephen (1992): Somerset Place Names. Wimbourne: Dovecote Press, ISBN 1-874336-03-2, s. 142Field, John (2008): Discovering Place-names: A Pocket Guide to Over 1500 Place-names in England, Ireland, Scotland and Wales. Osprey Publishing, ISBN 978-0-7478-0617-2, s. 35. Super ble rett og slett lagt til for skille den fra mange andre bosetninger som heter Weston i bispedømmet.Mugglestone, Lynda (2006): The Oxford history of English. Oxford University Press, ISBN 978-0-19-924931-2, s. 336.

Byen vokste i viktoriansk tid, da det ble populært å reise på ferie til sjøen. Sammen med Burnham-on-Sea tjente Weston på beliggenheten, nær Bristol, Bath og det sørlige Wales. Da jernbanen kom, begynte tusenvis av turister å komme til byen for kortere opphold. Birnbeck Pier ble ferdigstilt i 1867 for å gi et tilbud til alle de besøkende i form av spillehaller, teservering, tivoli og et fotostudio.

Den nye piren betød at mange besøkende ikke kom inn i sentrum. De startet derfor byggingen av Grand Pier, som ble åpnet i 1904 nær hovedgatene. Den var opprinnelig tenkt å bli 2,4 km lang. Den står fortsatt i forkortet form, men musikkteatret som sto på den ble erstattet av kafeer og forskjellige underholdningstilbud. Den 28. juli 2008 brant den ned til grunnen.

Etter første verdenskrig kom det anlegg beregnet på turistene, som en vinterhage og paviljong, et utendørs svømmebasseng og en flyplass. Under andre verdenskrig ble mange som var evakuert fra andre steder innkvartert i byen. Weston ble bombet flere ganger, og deler av sentrum ble skadet.

Etter krigen kom en nedgangstid for Weston, såvel som for andre kystbyer. Etter hvert kom tilbudene om billige utenlandsreiser, og med nedleggelser i forskjellige industrivirksomheter kunne færre arbeiderfamilier, som de fra gruvebyene i Wales, reise på ferie. Flere industrinæringer etablerte seg i byen, blant annet flyproduksjon. Med motorveien M5 i nærheten ble transportmulighetene bedret, og byen har fått flere industribedrifter, og mange innbyggere pendler til Bristol.

Turisttrafikken har aldri helt blitt borte, og sørger fortsatt for en del arbeidsplasser i Weston. Et helikoptermuseum, et maritimt opplevelsessenter og en miniatyrjernbane gir nye tilbud til besøkende.

 Kjente personer 
Blant kjente personer fra Weston-super-Mare er 
 John Cleese
 Jeffrey Archer
 Jill Dando
 Richie Blackmore

 Vennskapsbyer 
Weston-super-Mare har følgende vennskapsbyer:

  Hildesheim, Tyskland«Special service on burnt-out pier», BBC News. 16. august 2008«Weston Hildesheim Exchange» , Weston-super-Mare People. 4. september 2009.

 Referanser 

 Litteratur 
 Bailey, John (1986): Weston-super-Mare Look back with Laughter. Redcliffe Press. ISBN 0-948265-70-1.
 Beisly, Philip (1988): Weston-super-Mare: A History and Guide. Sutton Publishing Ltd. ISBN 978-0-86299-440-2.
 Poole, Sharon (1995): Weston-super-Mare a Pictorial History. Phillimore. ISBN 0-85033-969-3.
 Keyes, Anthony (1995): Weston-super-Mare The sands of Time. Sigma Leisure. ISBN 1-85058-470-2.
 Maggs, Colin (1964): The Weston Clevedon & Portishead Railway. Oakwood Press.

 Eksterne lenker 



 Weston-super-Mare town council
 Official Tourist Website for Weston-super-Mare

Kategori:Byer i Somerset